google/wiki40b huggingface dataset:
Tydalsdialekt

Tydalsdialekt finnes i Tydal kommune, sørøst i Trøndelag. Dialekten er i nære slekt med dialekten i Rørosområdet, Holtålen og Selbu, samt Härjedalen i Sverige. Tydalsmålet skiller seg fra «vanlig» trøndersk ved at det ikke har apokope på overvektsord, altså heter det å skrive på tydalsmål, mot å skriv på de fleste andre trøndermåla. Jamvektsord har full utjamning som i å våttå («å vite») og å båkkå («å bake»).

Nektingsadverb

Itj (trykksvak) og ittje (trykksterk). 
Eldre varianter: Injt og injte.

Tjukk l

Tjukk l etter en vokal (utenom i og y) og i ord som elv, elg, blod, flå.
Tjukk l av eldre rð (nå skrevet rd)  i ord som gard, ord og bord.

Kløyvd infinitiv

Tydalsmålet har kløyvd infinitiv som de fleste trønderske dialekter, men i motsetning til «vanlig» trøndersk blir ikke overvektsorda apokoperte. Jamvektsorda får full utjamning.
Jamvektsord: Vårrå, båkkå, kåmmå, småkkå, låsså, spållå.
Overvekstord: Kjøre, sønge, skrive, drekke, springe (altså uten apokope).

Monoftongering

Et annet særtrekk er den markerte monoftongiseringa. En sier for eksempel en sö om en sau og å steke om å steike. Legg merke til at den monoftongerte ö-lyden skiller seg frå den vanlige ø-lyden vi finner i ord som "øl" og "tør". Ö-lyden uttales lengre inn i munnhula og er "djupare" enn vanlig ø. En kan dermed plassere tydalsmålet i samme kategori som dialekten på Røros, i Selbu og øvre del av Gauldalen (Haltdalen og Ålen). Disse målføre utgjør et overgangsmål fra trøndersk til austlandsk.

Dativ

I likhet med andre gamle trøndermål har tydalsmålet kasusbøying av substativ i bestemt form. Det er da dativforma som skiller seg ut fra de oblike kasus. 
Entall: Hankjønnsord får -a-ending i dativ. Gubbinj drekk vatn, mens me servere kaffe åt gubba. Hunkjønnsord får inj-ending eller ånj-ending i dativ. Kjærringa va lita og Kanna e tom,  mens det heiter gubbinj gjekk bortåt kjærringinj og Det e kaffe neppå kanjånj. Intetkjønnsord får a-ending i dativ: Det står smør oppi skåppa. 
Flertall: Både hankjønnsord, hunkjønnsord og intetkjønnsord får endinga -øm i dativ. Hankjønn: Gardænj låg oppå en høg. Dativ: Det bodde my følk på gardøm. Hokjøn: Ho slo dørinj nerr ho gjekk. Dativ: Det va fire glasrutå ti allje dørøm
Hlubeckbreen

Hlubeckbreen er en isbre i Antarktis Den ligger 17 kilometer vest for Longbreen sørøst på Thurston Island i Ellsworth Land. Den flyter sørover langs østsiden av Shelton Head og ut i Abbotisen.
Isbreen ble navnsatt av Advisory Committee on Antarctic Names etter flysambandsmann Vernon R. Hlubeck som deltok i den østlige gruppen under U.S. Navy Operasjon Highjump, og som tok flyfoto av Thurston Island og nærliggende kystområder i 1946–47.
Tal der Ahnungslosen

Tal der Ahnungslosen («de anelsesløses dal») var på folkemunne i DDR en betegnelse på de deler av Den tyske demokratiske republikk som lå så langt unna vesttyske fjernsynssendere at de ikke kunne ta inn vesttyske programmer. Folk derfra ble dermed ansett som mindre godt informert.
Uttrykket ble nesten eksklusivt benyttet om Dresden og omegn, men i virkeligheten var det også et tilsvarende område nordøst i landet.
Eidsvollsmennenes etterkommere

Eidsvollsmennenes etterkommere er et samarbeidsprosjekt mellom Riksarkivaren og slektsforskningsforeningen DIS-Norge i anledning 200-årsjubileet for Grunnloven.
I første fase av prosjektet ble slektsforskere invitert til å «adoptere en eidsvollsmann» og sende inn resultatene digitalt i form av GEDCOM-filer. I fase to ble datafilene bearbeidet og lagt inn i en databasen på nettstedet www.eidsvollsmenn.no. I fase tre kan alle som har lyst, bidra med informasjon til basen. Denne fasen skal vare ut 2014, det er ennå ikke avgjort hva som skal skje med databasen etter 2014.
Moralsk risiko

Moralsk risiko (eng. moral hazard) er innen økonomi, politikk og rettsvitenskap et problem som kan oppstå idet to eller flere parter inngår en avtale. Det er et fenomen i form av opportunisme etter avtaleinngåelse. Problemet oppstår fordi en av avtalepartene i egen vinnings hensikt og for å imøtekomme egne mål kan opptre i strid med den inngåtte avtalen, mot den andres interesse og til den andres kostnad.
Et konkret eksempel på slik moralsk risiko i dagliglivet er at en person med en forsikring kan opptre mindre forsiktig, med visshet om at forsikringen dekker eventuelle utgifter ved uforsiktig oppførsel. I finansverdenen knyttes moralsk risiko ofte mot den antatt økte risikovilje finansinstitusjoner tar, i visshet om at det offentlige vil tre inn dersom likviditetsproblemer oppstår.
Dolichostyrax

Utseende

Middelsstore, avlange, matt brune trebukker. Oversiden er ganske knudrete. Antennene er litt kortere enn kroppen. Pronotum er omtrent så langt som bredt med rundede sider og en liten pigg midt på hver sidekant.

Utbredelse

Slekten er utbredt i Sørøst-Asia (Sumatra, Borneo og Java).
Ceraegidion

Utseende

Ganske små, brunlige trebukker. Antennene er vanligvis omtrent så lange som kroppen. Kroppen har noen kraftige pugger både på pronotum og dekkvingeen.Dekkvingene er ovale uten markerte "skuldre". Beina er forholdsvis korte og kraftige.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Australia.
Elephunk

Elephunk er det tredje albumet av Black Eyed Peas, utgitt i 2003.
Inside My Head

Inside My Head er et musikkalbum av Ole Amund Gjersvik utgitt 2018. 
Medvirkende: Ole Amund Gjersvik på gitarer, dobro, trommer, bassgitarer og kontrabass. 
Musikken er komponert og produsert av Ole Amund Gjersvik.
Acoustic Records 2018.
Republikken Sakhas flagg

Republikken Sakhas flagg består av en lys blå flaggduk med smale striper i hvitt, rødt og grønt langs nedre kant. I det blå feltet står en hvit runding, et symbol for solen og for evigheten. fargene forklares ved at blått står for himmelen, hvitt for snøen, rødt for folkets mot og standhaftighet, mens grønt står for taigaen. Flagget er i forholdet 1:2.
Flagget ble innført 14. oktober 1992.
Snakker så du skjønner

Snakker så du skjønner er en musikk-EP med Uro, utgitt i 2000.
Laringa

Utseende

Middelsstore, brune sommerfugler med flikete vinger.
Hannene kan være metallisk blå på oversiden.

Levevis

Biblidinae er tropiske skogsinsekter.

Utbredelse

Slekten er utbredt fra India i vest til Borneo og Filippinene i øst.
Alliert med mørket

Handling

Fotografen Sam Hendrix (Efrem Zimbalist jr.) blir motvillig eieren av en dukke fylt med heroin når en ung kvinne gir den til ham på flyplassen. En kjeltring under navnet Mr. Roat (Alan Arkin) prøver å spore opp dukken, men Sam kan ikke lenger finne den. Mr. Roat iscenesetter en slags forestilling sammen med svindlerne Mike Talman (Richard Crenna) og Mr. Carlino (Jack Weston) for å finne dukken. De lurer Sam ut av hjemmet, slik at hans blinde kone Susy (Audrey Hepburn) er den eneste igjen til å beskytte huset. Talman later som om han er Sams gamle kamerat, mens Carlino later som om han er en politibetjent. Sammen skremmer de Susy for å få henne til å fortelle dem hvor dukken er. Når planen mislykkes, bestemmer Mr. Roat seg for å gå mer drastisk til verks.
Paulo André de Oliveira

2015

Camilo deltok i Søramerikansk juniormesterskap i friidrett 2015 (U20), og kom der på fjerdeplass på 200 meter, med tiden 21,24. Han deltok også på Brasils stafettlag som vant 4 x 100 meter stafett. Han fikk gull på 100 meter og sølv på 200 meter under det brasilianske ungdomsmesterskapet (U18), og han fikk bronse på 100 meter under det brasilianske juniormesterskapet (U20). Han ble tatt ut til å delta i Ungdoms-VM i friidrett 2015 i Cali i Colombia, og kom der der på åttendeplass på 100 meter.

2016

Han satte ny personlig rekord på 200 meter under Florida Relays, med 20,98 sekunder, hans første løp under 21 sekunder. Denne rekorden forbedret han til 20,75 under Triton invitational i april. Han deltok i Ibero-amerikansk mesterskap i friidrett 2016, der Brasil fikk sølv på 4 x 100 meter stafett, og han løp der i semifinalen men ikke i finalen.
Under det brasilianske juniormesterskapet i friidrett vant han 200 meter og kom på andreplass på 100 meter, og han satte personlig rekord på 100 meter under det brasilianske mestersksapet i friidrett i juni, med 10,26 sekunder. I juli deltok han i Junior-VM i friidrett 2016, der han kom på femteplass på 100 meter. Han deltok også på 4 x 100 meter stafett, men Brasil ble diskvalifisert i forsøksheatet for løping utenfor tildelt bane.

2017

Han hadde flere raske 100 metersløp tidlig i 2017 (10,24 - 10,16 - 10,08), men disse hadde for sterk medvind til at de regnes som offisielle rekorder. Han satte personlig rekord med 10,23 på 100 meter under Tom Jones Memorial, en tid han tangerte da han vant IAAF World Challenge-stevnet Grande Premio Brasil Caixa de Atletismo i juni. Den 9. juni vant han sin første nasjonale tittel, da han vant 100 meter under det brasilianske mesterskapet i friidrett, med ny personlig rekord på 10,18 sekunder. Under Panamerikansk U20-mesterskap i friidrett 2017 fikk han sølv på 100 meter, én hundredel bak Tarrick Brock fra USA.

2018

Camilo vant 100 meter under det brasilianske U23-mesterskapet i 2018, med ny personlig rekord på 10,17. Han vant 100 meter under Grande Premio Brasil Caixa de Atletismo, og kom på femteplass på 200 meter i Athletissima-stevnet. Han deltok i Ibero-amerikansk mesterskap i friidrett 2018, og vant der 100 meter, og fikk også gull på 4 x 100 meter stafett. 
Han ble brasiliansk mester på 100 meter i september, og senket der sin personlige rekord til 10,02 sekunder i finalen. I dette mesterskapet fikk han også gull på 4 x 100 meter stafett. Under Brazilian University Games vant han 100 og 200 meter.

2019

I april satte han personlig rekord på 200 meter med 10,29 sekunder under Pomona/Pitzer invitational i Claremont i California. Han deltok i Stafett-VM i friidrett 2019 (IAAF World Relays), og Brasil vant der 4 x 100 meter stafett med årsbeste i verden på 38,05 sekunder. Under Sommeruniversiaden 2019 vant han 100 meter.
Innesperret

Handling

En internasjonal ferge ankommer den lokale havnen i Seyðisfjörður, en liten rolig og avsidesliggende by i Austurland på Island. Kort tid etter blir et lemlestet lik plukket opp i fjorden. Byens politiinspektør Andri (spilt av Ólafur Darri Ólafsson) igangsetter umiddelbart etterforskning av hendelsen, og under mistanke om at morderen kan befinne seg på fergen får ingen ombord gå i land. Situasjonen med internasjonale implikasjoner trappes opp da en krafig snøstorm truer med å isolere hele byen fra omverdenen.

Produksjon

I 2015 anslo den islandske avisen DV serien til å være tidenes dyreste serieproduksjon som er innspilt på Island, med en estimert samlet produksjonskostnad på 1 milliard islandske kroner. Tidligere kostbare innspillinger har ligget på mellom 100-200 millioner islandske kroner. EUs kulturelle program Kreativt Europa støttet prosjektet med 75 millioner islandske kroner.
Den første sesongen, som består av 10 episoder, ble i hovedsak filmet i Siglufjörður i perioden januar til mai 2015. Enkelte scener ble spilt inn i Reykjavík i desember 2014. Golden Globe-vinner Jóhann Jóhannsson har komponert musikken.

Kringkasting

Serien hadde sin første premiere på den islandske allmennkringkasteren RÚV 27. desember 2015. I forkant av premieren ble en forhåndsvisning av seriens første episode vist under Toronto internasjonale filmfestival 2015 som en del av festivalens nye kategori «Primetime» hvor de beste internasjonale TV-serier kåres. I Norge hadde den premiere på NRK1 11. januar 2016.
Seerrettighetene til serien ble solgt til en rekke land og serien kringkastes i Irland av allmennkringkasteren RTÉ2, i Frankrike av France Télévisions, i Norge av NRK på NRK1, i Danmark av DR på DR2, i Storbritannia av BBC på BBC Four, og i Tyskland av ZDF.
Bernhard Brænne (selskap)

Bernhard Brænne AS , også kjent som Brænne, Bernhard A/S, var en tekstilbedrift i Trondheim i Trøndelag. Dette var den første norske tekstilindustribedriften nord for Bergen. Den ble etablert som ullspinneri i 1883, og produserte ullvarer. Eier og innehaver var Bernhard Brænne (1854–1927). Bedriften ble opprinnelig grunnlagt av Johan Sørensen Brænne (1818–1871) i 1849, og drev blant annet som fargeri. Bedriften opphørte i 1994.
Ishockey-VM 2005

Gruppe A

30. april 
Russland      – Østerrike      4 – 2 (1-1,1-0,2-1) 
Slovakia      – Hviterussland  2 – 1 (0-0,0-0,2-1)
2. mai
Slovakia      – Russland       3 – 3 (1-0,1-2,1-1)
Hviterussland – Østerrike      5 – 0 (1-0,2-0,2-0)
4. mai
Russland      – Hviterussland  2 – 0 (0-0,1-0,1-0)
Østerrike      – Slovakia       1 – 8 (0-1,0-2,1-5)

Gruppe B

30. april
Latvia   – Canada     4 – 6 (1-1,1-4,2-1)
1. mai
USA      –  Slovenia  7 – 0 (3-0,2-0,2-0)
3. mai 
Canada   – Slovenia   8 – 0 (3-0,2-0,3-0)
USA      – Latvia     3 – 1 (0-1,1-0,2-0)
5. mai
Slovenia – Latvia     1 – 3 (0-1,1-1,0-1)
Canada   – USA        3 – 1 (0-0,2-1,1-0)

Gruppe C

30. april
Finland  – Danmark  2 – 1 (1-0,0-0,1-1)
1. mai
Ukraina  – Sverige  2 – 3 (0-2,2-0,0-1)
2. mai
Finland – Ukraina  4 – 1 (1-0,2-1,1-0)
Sverige  – Danmark  7 – 0 (2-0,3-0,2-0)
4. mai
Danmark  – Ukraina  1 – 2 (0-0,1-1,0-1)
Sverige  – Finland  5 – 1 (2-1,2-0,1-0)

Gruppe D

1. mai
Sveits     – Tsjekkia    1 – 3 (1-2,0-0,0-1)
Tyskland   – Kasakhstan  1 – 2 (0-2,1-0,0-0)

3. mai
Kasakhstan – Sveits      1 – 2 (1-1,0-0,0-1)
Tsjekkia   – Tyskland    2 – 0 (1-0,0-0,1-0)

5. mai
Tsjekkia   – Kasakhstan  1 – 0 (0-0,1-0,0-0)
Tyskland   – Sveits      1 – 5 (1-1,0-1,0-3)

Gruppe E

6. mai
Russland      – Sveits         3 – 3 (2-2,1-1,0-0)

7. mai
Hviterussland – Kasakhstan     2 – 0 (0-0,1-0,1-0)
Slovakia      – Tsjekkia       1 – 5 (0-2,1-3,0-0)
8. mai
Slovakia      – Sveits         3 –  1 (0-0,2-1,1-0)
Tsjekkia      – Russland       1 –  2 (1-0,0-1,0-1)
9. mai
Russland      – Kasakhstan     3 – 1 (0-0,3-0,0-1)
Sveits        – Hviterussland  2 – 0 (1-0,0-0,1-0)
10. mai 
Kasakhstan    – Slovakia       1 – 3 (1-1,0-1,0-1)
Tsjekkia      – Hviterussland  5 – 1 (1-0,2-1,2-0)

Gruppe F

6. mai
USA        – Finland   4 – 4 (1-1,0-0,3-3)

7. mai 
Latvia     – Ukraina   3 – 0 (0-0,1-0,2-0)
Canada     – Sverige   4 – 5 (2-1,1-3,1-1)

8. mai
Canada     – Finland   3 – 3 (0-1,1-1,2-1)
Sverige    – USA       1 – 5 (0-1,0-2,1-2)
9. mai
USA        – Ukraina   1 – 1 (0-0,0-1,1-0)
Finland    – Latvia    0 – 0 (0-0,0-0,0-0)
10. mai
Ukraina    – Canada    1 – 2  (1-1,0-0,0-1)
Sverige    – Latvia    9 – 1  (3-0,2-0,4-1)

Kvartfinaler

12. mai
Tsjekkia  – USA       3 – 2 (0-1,0-1,2-0,0-0 – straffer 1-0)
Canada    – Slovakia  5 – 4 (2-2,1-1,2-1) 
Russland  – Finland   4 – 3 (2-3,1-0,0-0,0-0 – straffer 3-2)
Sverige   – Sveits    2 – 1 (1-1,1-0,0-0)

Semifinaler

14. mai
Russland  – Canada    3 – 4 (0-3,2-1,1-0)
Sverige   – Tsjekkia  2 – 3 (0-0,1-1,1-1,0-1)

Kamp om 3.-plass

15. mai
Russland  – Sverige   6 – 3 (3-2,3-0,0-1)

Finale

15. mai
Canada    – Tsjekkia  0 – 3 (0-1,0-0,0-2)
Værangfjorden

Værangfjorden, eller Værangen, er en fjord i Rødøy kommune i Nordland. Fjorden strekker seg 15 kilometer nordøstover til pollen Kista i bunnen av fjorden. Fjorden krysses av polarsirkelen.
Fjorden har innløp mellom Telnes i øst og øya Renga i vest. På østsiden av fjorden, ovenfor Telnes, ligger Telnestinden på 973 moh. Fjorden går først nordover, men svinger etterhvert nordøstover og østover forbi Klubben. I denne indre delen av fjorden ligger Jektvika på sørsiden av fjorden. Grenda Værang, som fjorden er oppkalt etter, ligger på nordsiden. Innerst i fjorden ligger pollen Kista som har et smalt innløp via Kistastraumen. Dette sundet blir krysset av fylkesvei 17, som går langs den sørlige delen av fjorden. Fv440 går på nordsiden av fjorden.
Krypt

Krypt, av gresk kryptein skjule, er et helt eller delvis underjordisk rom. Dette rommet har ofte hvelv og ligger som regel under koret i en kirke. Krypten ble brukt til begravelser av helgener og er vanligst i romansk arkitektur.
Ordet krypt brukes ofte synonymt med gravkjeller, men fra gammelt var det et rom for kirkelige handlinger. Fra norsk middelalder kjenner vi bare krypten fra Munkeliv klosters kirke. For Stavanger domkirke har det vært diskutert om rommet under koret var en krypt eller bare en gravkjeller.
Tezontle

Tezontle er en rød vulkansk stein som forekommer ved kanten av fjell, vulkaner og senkninger. Den er sammensatt av pimpstein, sand og magma.
Det fins tezontle både i Amerika, Europa og Asia. Den brukes ofte til husbygging, særlig i Mexico. Blant annet Mexico bys katedral, Palacio Nacional og andre historiske byggverk i Mexico by består delvis av materialet.
Ordet tezontle kommer fra nahuatl.
Kogan Creek kullkraftverk

Kogan Creek kullkraftverk er et kullkraftverk i delstaten Queensland i Australia. Det har en installert produksjonskapasitet på 750 MW fordelt på 1 kokere / turbiner à 750 MW. Anlegget ble ferdig 2007.
Fairphone

Utmerkelser

Fairphone ble tildelt prisen som raskest voksende teknologiselskap under The Next Web-konferansen april 2015.
Deathprod

Helge Sten, best kjent under artistnavnet Deathprod, (født 26. januar 1971) er en norsk musiker og produsent. Han har vært knyttet til en rekke ulike bandprosjekter, blant annet Motorpsycho og Supersilent. Som artist er det vanskelig å plassere ham i en bestemt sjanger. Han lager musikk i skjæringspunktet mellom støy, jazz, samtidsmusikk, elektronisk musikk og rock. Deathprod blir ofte omtalt som støykunstner. Deathprod har gitt ut en rekke plater, blant annet på plateselskapet Rune Grammofon. Deathprod er også en mye brukt produsent for bl.a. Motorpsycho, Unni Løvlid og Susanna & the Magical Orchestra.
Opptøyene i Frankrike 2005

Opptøyene i Frankrike 2005 var en serie med opprør hovedsakelig rundt Paris, som startet 27. oktober 2005 med voldelige sammenstøt mellom politi og ungdommer. Voldsomhetene ebbet ut først i midten av november 2005.

Utløsende begivenheter

Opptøyene ble utløst da det ble kjent at de to guttene Bouna på femten og Zyed på sytten av afrikansk opprinnelse døde av elektrisk sjokk da de gjemte seg for politiet i en transformatorstasjon torsdag den 27. oktober, i Clichy-sous-Bois, en fattig forstad til Paris. De var to av tre som ble jaget av politi etter et innbrudd.
Dødsfallene brakte en ulmende konflikt mellom forstadsungdom og politi opp til overflaten. Dette skjedde bare en uke etter at den franske innenriksministeren Nicolas Sarkozy uttalte at han ønsket å «rense opp» i de kriminelle miljøene i forstedene.
Den tredje rømlingen, 21 år gammel, pådro seg alvorlige skader men overlevde. I mens hadde politipatruljen avsluttet sin innsats og vendt tilbake til politistasjonen. Ifølge politirapporten forekom det ingen politijakt. Den 3. november innledet politiet en forundersøkelse av de to dødsfallene. Da hadde det allerede rast voldsomheter i og rundt Clichy-sous-Bois i flere dager.

Selve opptøyene

Opptøyer brøt ut allerede samme dag i Clichy. Et drøyt dusin biler ble antent og bygninger ble vandalisert. Et 50-talls politi beskyttet rådhuset. Opptøyene eskalerte raskt de påfølgende dagene.
Voksende uro og regelrette opptøyer spredte seg til deler av Seine-Saint-Denis, Seine-et-Marne, Val-d'Oise, Val-de-Marne, Hauts-de-Seine, Yvelines, Rennes, Rouen, Lille, Dijon, Toulouse, Marseille og andre steder.
Det første dødsfallet under selve opptøyene fant sted 2. november. Salah Gaham, født 1971 i Annaba i Algerie, bosatt i Besançon, prøvde å slukke tre påsatte bilbranner i en underjordisk etasje, og mistet bevisstheten og døde av røykforgiftning.
Natt til fredag 4. november ble 500 biler satt i brann, og brannstiftelser forekom i Aulnay-sous-Bois, Neuilly-sur-Marne, Le Blanc-Mesnil. Den 6. november spredde opptøyene seg til Paris' sentrum.
Pr. 7. november var 274 kommuner direkte berørt av opptøyene. Et høyt antall biler og busser var brent, og flere skoler, politistasjoner og rådhus var også satt i brann. Natt til 7. november ble for første gang også to kirker rammet. Et stort antall mennesker hadde på dette tidspunkt kommet til skade, og 7. november døde en mann av skadene som hadde blitt påført ham da han ble slått ned den 4. november under et forsøk på å stoppe ødeleggelsene. Flere titalls polititjenestemenn hadde blitt skadet, to av dem av skudd fra hagle.
Flere land advarte sine borgere mot å reise til Frankrike. Det norske Utenriksdepartementet frarådet ikke norske borgere å reise til Frankrike, men anbefalte at man var forsiktig med å bevege seg i områder som var direkte rammet.
Bob Sinclar

Historie

Bob begynte som DJ i 1986 da han var 18 år. Han gikk under navnet Chris The French Kiss og spesialiserte seg på funk- og hiphop-musikk. Den første hiten ble Gym & Tonic som han gjorde sammen med Thomas Bangalter fra Daft Punk. Låten inneholdt også sang som var ulovlig tatt fra en treningsvideo med Jane Fonda.
Sinclar har også jobbet under flere andre navn, (pseudonymer) som The Mighty Bop og Reminiscence Quartet. Han har også startet det franske prosjektet Africanism der kjente DJs med bakgrunn fra Afrika er med.
I 2005 gjorde han sin største hit med låten Love Generation som klatret høyt på lister rundt om i verden, særlig i Australia og i Tyskland. Oppfølgeren til Love Generation ble World, Hold On også den plasserte seg høyt på listene i Europa.
Senere kom også hiten Rock This Party.
Ubuntu-Server

Støttede arkitekturer

Ubuntu-Server støtter i tillegg til x86, offisielt x86-64 og SPARC. Men det finnes også uoffisielle versjoner for PowerPC.
Trangen

Navnet

Navnet er bestemt form av trong 'bergpass, trang sti, snevring'. (Opprinnelig bygdeuttale var ['trången]).
Académie française

Académie française eller Det franske akademi, er Frankrikes øverste institusjon viet vern om det franske språk, og er et av de fem akademiene som samlet utgjør Institut de France. Akademiet ble opprettet av kardinal Richelieu i 1635. Akademiet ble nedlagt under den franske revolusjon, men gjenåpnet av Napoléon Bonaparte i 1803.

Medlemmene

Akademiet har 40 medlemmer (kalt Les immortels, «de udødelige»), som utpekes på livstid. Betegnelsen Les immortels kommer av mottoet «À l'immortalité» (norsk: «til udødeligheten», som står på det våpenskjoldet som grunnleggeren kardinal Richelieu skjenket Akademiet. Mottoet skal være en påminnelse om medlemmenes plikt, nemlig å bære det franske språk videre, og det er selve språket som omtales som «udødelig». Richelieus motto ble da også inkorporert i Akademiets nye statutter da de ble revidert i 1816. 
Akademiet har til oppgave å redigere den offisielle ordboken over det franske språk.
Bjärnum

Bjärnum er et tettsted i Hässleholm kommune i Skåne län i Sverige. I 2010 hadde tettstedet 2 674 innbyggere.
Militærvise fra Steinkjersainnan 1882

«Militærvise fra Steinkjersainnan 1882» er et skillingstrykk som går på melodien til «Se Norges blomsterdal».

Teksten

1.Velkommen til vår by, du raske unge guttesvend

du skal jo bli min venn jeg jubler høyt mot sky.

Min venn, min venn jaja, ja nå skal tiden rinne fort

den blir jo altfor kort, den blir jo altfor kort.
2.Imedens du er her for riktig kongens kar at bli

så skal du elske meg rekrutten jeg har kjær.

Rekrutt, rekrutt, rektrutt det gives ei så vakkert syn

her ut i hele byen, her ut i hele byen.
3.Når du står i geledd med mot i bryst og kraft i arm

da svulmer høyt vår barm av bare kjærlighet.

Ja ja ja ja, thi kjærligheten den er stor,

hos en rekrutt i nord, hos en rekrutt i nord.
4.Om du en kjærest har som hjemme går i kofte grå,

kan ingen undres på om du en ny en tar.

Ta en ta to ta tre, forandring hører verden til

jeg er din pikelill, jeg er din pikelill.
5.Så går vi oss en tur på grønne sti i furulund,

og legger munn til munn det er jo vår natur.

Ja munn til munn til munn til munn lik fuglene vi nebbes vekk

det høres smekk i smekk, det høres smekk i smekk.